CELEX: 32018D0779
Language: hu
Date: 2018-02-19 00:00:00
Title: A Bizottság (EU) 2018/779 felhatalmazáson alapuló határozata (2018. február 19.) a 305/2011/EU európai parlamenti és tanácsi rendelet értelmében a strukturális felhasználásra szánt fémfalú szendvicspanelek teljesítménye állandóságának értékelésére és ellenőrzésére alkalmazandó rendszerekről (EGT-vonatkozású szöveg. )

29.5.2018   
            
            
               HU
            
            
               Az Európai Unió Hivatalos Lapja
            
            
               L 131/23
            
         A BIZOTTSÁG (EU) 2018/779 FELHATALMAZÁSON ALAPULÓ HATÁROZATA
   (2018. február 19.)
   a 305/2011/EU európai parlamenti és tanácsi rendelet értelmében a strukturális felhasználásra szánt fémfalú szendvicspanelek teljesítménye állandóságának értékelésére és ellenőrzésére alkalmazandó rendszerekről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 28. cikkére és 60. cikke h) pontjára,
   mivel:
   
               (1)
            
            
               Nem létezik megfelelő határozat a teljesítmény állandóságának értékelésére és ellenőrzésére a strukturális felhasználásra szánt fémfalú szendvicspanelek („szendvicspanelek”) esetében. Ezért meg kell állapítani, hogy a szendvicspanelek esetében mely rendszereket kell alkalmazni a teljesítmény állandóságának értékelésére és ellenőrzésére.
            
         
               (2)
            
            
               Ez a határozat csak olyan termékekre vonatkozik, amelyek nem tartoznak más vonatkozó uniós jogi aktus hatálya alá. Ezért nem vonatkozik a nem strukturális felhasználásra szánt fémfalú szendvicspanelekre, mivel azok már a 98/436/EK bizottsági határozat (2) és a 98/437/EK bizottsági határozat (3) hatálya alá tartoznak,
            
         ELFOGADTA EZT A HATÁROZATOT:
   1. cikk
   Ez a határozat a strukturális felhasználásra szánt szendvicspanelekre vonatkozik.
   2. cikk
   Az 1. cikkben említett szendvicspanelek alapvető jellemzők tekintetében nyújtott teljesítménye állandóságát a mellékletben meghatározott rendszereknek megfelelően kell értékelni és ellenőrizni.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2018. február 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 88., 2011.4.4., 5. o.
   
   
      (2)  A Bizottság 98/436/EK határozata (1998. június 22.) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a tetőfedésekre, felülvilágítókra, tetőtéri ablakokra és kiegészítő termékekre vonatkozó igazolási eljárásáról (HL L 194., 1998.7.10., 30. o.).
   
      (3)  A Bizottság 98/437/EK határozata (1998. június 30.) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a belső és külső falak és mennyezetek burkolataira vonatkozó igazolási eljárásáról (HL L 194., 1998.7.10., 39. o.).
   
      MELLÉKLET
      
         A TELJESÍTMÉNY ÁLLANDÓSÁGÁNAK ÉRTÉKELÉSÉRE ÉS ELLENŐRZÉSÉRE SZOLGÁLÓ RENDSZEREK
      
      
         1. táblázat
      
      
         Az építési munkálatokkal kapcsolatos 1. számú alapvető követelmény valamennyi alapvető jellemző tekintetében (mechanikai ellenállás és stabilitás)
      
      
                  Termék és tervezett felhasználás
               
               
                  Alkalmazandó rendszer
               
            
                  Strukturális felhasználásra szánt fémfalú szendvicspanelek
               
               
                  2+
               
            
         
      
         2. táblázat
      
      
         Kizárólag a tűzzel szembeni viselkedés tekintetében
      
      Az 1. táblázat első oszlopában megjelölt valamennyi termék esetében az AVCP-rendszerek meghatározása a termékek alcsaládjai alapján a következőképpen történik:
      
         
      
                  Termék-alcsaládok
               
               
                  Alkalmazandó rendszer
               
            
                  Olyan termékek, amelyek előállításuk valamely pontosan meghatározott fázisában olyan kezelésen esnek át, amely a tűzzel szembeni viselkedésük javulását eredményezi (pl. égésgátlók hozzáadása vagy a szervesanyag-tartalom korlátozása révén)
               
               
                  1.
               
            
                  Olyan termékek, amelyek esetében hatályos európai jogalap létezik, amely szerint a tűzzel szembeni viselkedésük osztályozása vizsgálat nélkül történik
               
               
                  4.
               
            
                  Olyan termékek, amelyek nem az 1. vagy a 2. sorban megjelölt alcsaládokba tartoznak
               
               
                  3.
               
            
         
      
         3. táblázat
      
      
         Minden egyéb alapvető jellemző tekintetében
      
      
                  Termék és tervezett felhasználás
               
               
                  Alkalmazandó rendszer
               
            
                  Strukturális felhasználásra szánt fémfalú szendvicspanelek
               
               
                  3.